*VEGA præsenterer:*

**Dragende intensitet revolutionerer den skandinaviske scene**

*M. Rexens sejrstogt på den skandinaviske musikscene starter i Lille VEGA den 20. marts.*

M. Rexen komponerer uden konventionel begrænsning. Hans genre er ubestemmelig, men der er allerede røster fremme om, at han kommer til at revolutionere den skandinaviske scene. Rexens sange skaber møder mellem et eksperimenterende og kommercielt udtryk. Hans vokal er imponerende, og hans intensitet er dragende.

M. Rexen udgav i år debutalbummet *An Endless Sea of Honey,* som er første del af trilogien *The United Kingdoms*. Det har fremtryllet singlerne ”Love in Three Stages”, ”We all Wanna Be Better” og senest ”Henri”.

Til næste år er han klar med anden del af trilogien. M. Rexen er globetrotter i det indre og det ydre rum. Han er født i De Forenede Arabiske Emirater, og bor p.t. i en yurt et ukendt sted i Danmark. Han har været hovedaktør i musikalske konstellationer såsom A Key is A Key, det improviserede projekt Den Magnetiske Ørn og senest projektet Mongol så det er det første gang, at M. Rexen står frem i eget navn.

**Fakta om koncerten:**

M. Rexen (DK)

Onsdag d. 20. marts kl. 21.00

Lille VEGA, Enghavevej 40, 1674 København V

Billetpris: 170 kr. + gebyr

Billetsalget starter i dag kl. 10 via vega.dk og Ticketmaster